ai4bharat/Pralekha huggingface dataset:
অসামরিকবিমানপরিবহণমন্ত্রক
লাইফলাইন উড়ানের অধীনে এখনও পর্যন্ত ৭৪ টি বিমান চলাচল করেছে ; এক দিনে ২২ টনেরও বেশি পণ্য পরিবহন করা হয়েছে
নতুন দিল্লি, ১ এপ্রিল, ২০২০
অসামরিক বিমান পরিবহন মন্ত্রকের লাইফলাইন উড়ান প্রকল্পের অধীনে সারাদেশে চিকিৎসা সামগ্রী পরিবহনের জন্য এখনও পর্যন্ত ৭৪টি বিমান চলাচল করেছে। আজ পর্যন্ত মোট ৩৭.৬৩ টন পণ্য পরিবহন করা হয়েছে যার মধ্যে ৩১শে মার্চ ২০২০-তে ২২ টনেরও বেশি পণ্য পরিবাহিত হয়েছে।
৩১ শে মার্চ, নিম্নলিখিত বিমানগুলি চলাচল করেছে
লাইফলাইন ১: মুম্বই থেকে নয়াদিল্লি, গুয়াহাটি হয়ে মুম্বাই পর্যন্ত এয়ার ইন্ডিয়ার বিমানগুলি মেঘালয়, আসাম, আইসিএমআর, নাগাল্যান্ড, অরুণাচল প্রদেশ এবং পুনের জন্য পণ্য পরিবহন করেছে।
লাইফলাইন ২: নয়াদিল্লি থেকে হায়দ্রাবাদ, ত্রিবান্দ্রম, গোয়া হয়ে দিল্লি পর্যন্ত এয়ার ইন্ডিয়ার বিমান, অন্ধ্র প্রদেশ, কেরল, আইসিএমআর ও গোয়ার জন্য পণ্য পরিবহন করেছে।
লাইফলাইন ৩: হায়দ্রাবাদ থেকে বেঙ্গালুরু হয়ে হায়দ্রাবাদ পর্যন্ত অ্যালায়েন্স এয়ারের বিমান বস্ত্র মন্ত্রকের পণ্য সরবরাহ করেছে।
লাইফলাইন ৪: চেন্নাই থেকে পোর্ট ব্লেয়ার হয়ে চেন্নাই পর্যন্ত এয়ার ইন্ডিয়ার বিমানে পণ্য সরবরাহ করা হয়েছে।
লাইফলাইন ৫: হিন্দন  থেকে সুলুর হয়ে পোর্ট ব্লেয়ার পর্যন্ত আইএএফ -এর বিমানে পণ্য সরবরাহ করা হয়েছে।
কোভিড-১৯ এর বিরুদ্ধে লড়াইয়ের অংশ হিসেবেভারতের, অসামরিক বিমান পরিবহন মন্ত্রক, সারা দেশে এবং বিদেশে চিকিৎসা এবং প্রয়োজনীয় পণ্য সরবরাহের জন্য "লাইফলাইন উড়ান" বিমান পরিষেবা চালু করেছে।
ফ্লাইটের বিবরণ নীচে দেওয়া হল:
|
|
ক্রমিক সংখ্যা
|
|
তারিখ
|
|
এয়ার ইন্ডিয়া
|
|
অ্যালায়েন্স
|
|
আইএএফ
|
|
ইন্ডিগো
|
|
স্পাইসজেট
|
|
মোট ফ্লাইট চলাচল করেছে
|
|
১
|
|
২৬.০৩.২০২০
|
|
০২
|
|
-
|
|
-
|
|
-
|
|
০২
|
|
০৪
|
|
২
|
|
২৭.০৩.২০২০
|
|
০৪
|
|
০৯
|
|
-
|
|
-
|
|
-
|
|
১৩
|
|
৩
|
|
২৮.০৩.২০২০
|
|
০৪
|
|
০৮
|
|
-
|
|
০৬
|
|
-
|
|
১৮
|
|
৪
|
|
২৯.০৩.২০২০
|
|
০৪
|
|
১০
|
|
০৬
|
|
--
|
|
-
|
|
২০
|
|
৫
|
|
৩০.০৩.২০২০
|
|
০৪
|
|
-
|
|
০৩
|
|
--
|
|
-
|
|
০৭
|
|
৬
|
|
৩১.০৩.২০২০
|
|
০৯
|
|
০২
|
|
০১
|
|
|
|
|
|
১২
|
|
|
|
মোট ফ্লাইট
|
|
২৭
|
|
২৯
|
|
১০
|
|
০৬
|
|
০২
|
|
৭৪এয়ার ইন্ডিয়া এবং আইএএফ-এর বিমান লাদাখ, ডিমাপুর, ইম্ফল, গুয়াহাটি এবং পোর্ট ব্লেয়ারের জন্য চলাচল করেছে।
· একটি মেডিকেল এয়ার কার্গো সম্পর্কিত ওয়েবসাইট আজ থেকে চালু করা হয়েছে। লিঙ্কটি এমওসিএ ওয়েবসাইট  এ উপলব্ধ।
· দেশের অভ্যন্তরে ব্লু ডার্ট এবং স্পাইসজেট বাণিজ্যিক ভিত্তিতে কার্গো ফ্লাইট চালাচ্ছে।
CG/TG
(Visitor Counter : 157
তথ্যওসম্প্রচারমন্ত্রক
ভারতের আন্তর্জাতিক চলচ্চিত্র উৎসবে কিংবদন্তী চলচ্চিত্র পরিচালক সত্যজিৎ রায়কে শ্রদ্ধার্ঘ
নতুনদিল্লি, ১৩ই জানুয়ারি, ২০২১
৫১তম ভারতের আন্তর্জাতিক চলচ্চিত্র উৎসবে কিংবদন্তী চলচ্চিত্র পরিচালক সত্যজিৎ রায়কে শ্রদ্ধা নিবেদন করা হবে। তথ্য ও সম্প্রচার মন্ত্রকের সচিব শ্রী অমিত খারে সত্যজিৎ রায়ের জন্ম শতবার্ষিকী উপলক্ষ্যে ২০১৯ সালে ভারতের আন্তর্জাতিক চলচ্চিত্র উৎসবে এই পরিকল্পনার কথা জানান।
শ্রদ্ধা নিবেদনের অঙ্গ হিসেবে যে পাঁচটি ছবি দেখান হবে, সেগুলি হল- চারুলতা , ঘরে বাইরে , পথের পাঁচালী , শতরঞ্জ কি খিলাড়ী  ও সোনার কেল্লা  ।
পরিসংখ্যানএবংকর্মসূচিরূপায়ণমন্ত্রক
দেশে বেতনভুক্ত কর্মচারীদের বিষয়ে প্রতিবেদন- একটি নিয়মমাফিক কর্মসংস্থান জনিত ব্যবস্থার পরিপ্রেক্ষিতে
নয়াদিল্লী, ২৫ ফেব্রুয়ারি, ২০২২
পরিসংখ্যান ও কর্মসূচি রূপায়ণ মন্ত্রকের আওতাধীন ন্যাশনাল স্ট্যাটিসটিক্যাল অফিস  দেশের কর্মসংস্থান জনিত পরিস্থিতির ওপর একটি প্রেস বিজ্ঞপ্তি প্রকাশ করেছে। নির্বাচিত সরকারি সংস্থাগুলির কাছে ২০১৭ সালের ডিসেম্বর থেকে ২০২১ সালের ডিসেম্বর পর্যন্ত থাকা প্রশাসনিক রেকর্ডের ওপর ভিত্তি করে এটি প্রকাশ করা হয়েছে।
এ বিষয়ে বিস্তারিত জানতে নীচের লিঙ্কে ক্লিক করুন
https://static.pib.gov.in/WriteReadData/specificdocs/documents/2022/feb/doc202222518901.pdf
CG/SS/NS
(Visitor Counter : 133
যুবওক্রীড়াবিষয়কমন্ত্রক
যুব বিষয়ক ও খেলাধূলা ক্ষেত্রে সহযোগিতায় ভারত এবং মালদ্বীপের মধ্যে সমঝোতাপত্র স্বাক্ষরে অনুমোদন কেন্দ্রীয় মন্ত্রিসভার
নয়াদিল্লী, ১৬ মার্চ, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ ভারতের যুব বিষয়ক ও ক্রীড়া মন্ত্রক এবং মালদ্বীপের যুব, ক্রীড়া ও সম্প্রদায়ের স্বশক্তিকরণ মন্ত্রকের মধ্যে খেলাধূলা এবং যুব বিষয়ক ক্ষেত্রে সহযোগিতার জন্য পূর্ব স্বাক্ষরিত চুক্তিকে অনুমোদন দিয়েছে। গত বছর নভেম্বর মাসে দুই দেশের মধ্যে এই চুক্তি স্বাক্ষরিত হয়।
উদ্দেশ্য
ভারত ও মালদ্বীপের মধ্যে খেলাধূলা এবং যুব বিষয়ক ক্ষেত্রে এই দ্বিপাক্ষিক কর্মসূচি আগামীদিনে ক্রীড়া বিজ্ঞান, ক্রীড়া চিকিৎসা, প্রশিক্ষণ কৌশল, যুব উৎসব ও শিবিরে অংশগ্রহণের ক্ষেত্রে জ্ঞান এবং দক্ষতার প্রসারে সহায়তা প্রদান করবে। যার ফলস্বরূপ আন্তর্জাতিক প্রতিযোগিতায় খেলোয়াড়দের মানোন্নয়ন ঘটবে এবং ভারত ও মালদ্বীপের মধ্যে দ্বিপাক্ষিক সম্পর্ক আরও জোরদার হবে।
উপকারিতা
মালদ্বীপের সঙ্গে খেলাধূলা এবং যুব বিষয়ক ক্ষেত্রে দ্বিপাক্ষিক সহযোগিতা থেকে প্রাপ্ত সুবিধাগুলি জাতি, বর্ণ, অঞ্চল, ধর্ম এবং লিঙ্গ নির্বিশেষে সকল খেলোয়াড়ের কাছে সমানভাবে পৌঁছে দেওয়া হবে।
মন্ত্রিসভারঅর্থনৈতিকবিষয়সংক্রান্তকমিটি
২০১৮-১৯ মরশুমের রবিশস্যের ন্যূনতম সহায়ক মূল্য বৃদ্ধিতে মন্ত্রিসভার অনুমোদন
নয়াদিল্লি, ০৩ অক্টোবর,২০১৮
কৃষকদের আয় বাড়াতে ২০১৮-১৯ মরশুমের রবিশস্যের ন্যুনতম সহায়ক মূল্য বাড়ানোর বিষয়টি কেন্দ্রীয় মন্ত্রিসভায় অনুমোদিত হয়েছে। নতুন দিল্লিতে আজ প্রধানমন্ত্রীর পৌরহিত্যে অনুষ্ঠিত কেন্দ্রীয় মন্ত্রী সভার অর্থনৈতিক বিষয়ক কমিটি এই প্রস্তাব মঞ্জুর করে। রবি মরশুমের এই ফসল ২০১৯-২০ মরশুমে বিপণনের ক্ষেত্রে ন্যুনতম সহায়ক মূল্য বৃদ্ধির সিদ্ধান্তটি কার্যকর হবে। কৃষক-বান্ধব এই সিদ্ধান্তের ফলে উৎপাদন খরচের অন্তত ৫০ শতাংশ ফিরিয়ে দিতে সুনির্দিষ্ট ফসলগুলির ন্যূনতম সহায়ক মূল্যে বৃদ্ধির দরুণ কৃষকদের অতিরিক্ত ৬২ হাজার ৬৩৫ কোটি টাকা ফিরিয়ে দেওয়া সম্ভব হবে। এর ফলে, কৃষকদের আয়ও দ্বিগুণ হবে।
মন্ত্রিসভার এই সিদ্ধান্তের ফলে গমের ন্যূনতম সহায়ক মূল্য বেড়ে হয়েছে ক্যুইন্টাল প্রতি ১০৫ টাকা, সূর্যমুখীর ক্ষেত্রে ক্যুইন্টাল প্রতি ৮৪৫ টাকা, বার্লির ক্যুইন্টাল প্রতি ৩০ টাকা, মুসুর ডালের ক্যুইন্টাল প্রতি ২২৫ টাকা, ছোলার ডালের ক্যুইন্টাল প্রতি ২২০ টাকা এবং সর্ষে বীজের ক্যুইন্টাল প্রতি ২০০ টাকা বৃদ্ধি পেয়েছে।
গম, বার্লি, ছোলা, মুশুর ডাল, সর্ষে বীজ এবং সূর্যমুখী ক্ষেত্রে সরকার যে ন্যূনতম সহায়ক মূল্য স্থির করেছে, তা উৎপাদন খরচের তুলনায় অনেক বেশি।
গমের উৎপাদন খরচ ক্যুইন্টাল প্রতি ৮৬৬ টাকা এবং ন্যূনতম সহায়ক মূল্য ক্যুইন্টাল প্রতি ১৮৪০ টাকা, যা উৎপাদন খরচের ১১২.৫ শতাংশ বেশি। একইভাবে বার্লির উৎপাদন খরচ ক্যুইন্টাল প্রতি ৮৬০ টাকা এবং ন্যূনতম সহায়ক মূল্য ১৪৪০ টাকা, যা উৎপাদন খরচের ৬৭.৪ শতাংশ বেশি। ছোলার ক্যুইন্টাল প্রতি উৎপাদন খরচ ২৬৩৭ টাকা এবং ন্যূনতম সহায়ক মূল্য ৪৬২০ টাকা, যা উৎপাদন খরচের তুলনায় ৭৫.২ শতাংশ বেশি। এছাড়াও, মুসুর ডালের উৎপাদন খরচ ক্যুইন্টাল প্রতি ২২১২ টাকা হলেও ন্যূনতম সহায়ক মূল্য ৪২০০ টাকা, যা কৃষকদের উৎপাদন খরচের তুলনায় ৮৯.৯ শতাংশ অর্থ ফিরিয়ে দেবে। সূর্যমুখীর ক্ষেত্রে উৎপাদন খরচ ক্যুইন্টাল প্রতি ৩২৯৪ টাকা এবং ন্যূনতম সহায়ক মূল্য ৪৯৪৫ টাকা, যা উৎপাদন খরচের তুলনায় ৫০.১ শতাংশ বেশি। ২০১৯-২০ মরশুম থেকে ন্যূনতম সহায়ক মূল্য বৃদ্ধির সিদ্ধান্ত কার্যকর হচ্ছে।
CG/BD/SB…
(Visitor Counter : 69
শিল্পওবাণিজ্যমন্ত্রক
প্রধানমন্ত্রী শ্রী নরেন্দ্র মোদী বলেছেন যে স্বল্প সময়ে ভারত-অস্ট্রেলিয়ার মধ্যে স্বাক্ষরিত অর্থনৈতিক সহযোগিতা ও বাণিজ্য চুক্তি  দুই দেশের মধ্যে পারস্পরিক গভীর আস্থাকে প্রতিফলিত করে
নতুন দিল্লি,২ এপ্রিল, ২০২২
ভার্চুয়াল মাধ্যমে আয়োজিত এক অনুষ্ঠানে প্রধানমন্ত্রী নরেন্দ্র মোদী এবং অস্ট্রেলিয়ার প্রধানমন্ত্রী স্কট মরিসনের উপস্থিতে কেন্দ্রীয় বাণিজ্য, শিল্প, উপভোক্তা বিষয়ক, খাদ্য ও গণবন্টন, বস্ত্র মন্ত্রী শ্রী পীযূষ গোয়েল এবং অস্ট্রেলিয়া সরকারের বাণিজ্য, পর্যটন এবং বিনিয়োগ বিষয়ক মন্ত্রী মি: ড্যান তেহান ভারত-অস্ট্রেলিয়া অর্থনৈতিক সহযোগিতা ও বাণিজ্য চুক্তি  স্বাক্ষর করেছেন।
এই চুক্তি স্বাক্ষরের পর ভাষণে, প্রধানমন্ত্রী শ্রী নরেন্দ্র মোদী বলেন যে, এত অল্প সময়ে স্বাক্ষরিত 'ইন্ডাস ইসিটিএ' চুক্তি দুই দেশের মধ্যে পারস্পরিক গভীর আস্থাকে প্রতিফলিত করে। শ্রী মোদী একে অপরের চাহিদা পূরণের জন্য দুই দেশের অর্থনীতির মধ্যে বর্তমান সম্ভাবনার কথা তুলে ধরেন। এই চুক্তির ফলে দুই দেশে সুযোগ-সুবিধাগুলি সম্পূর্ণরূপে কাজে লাগানো সম্ভব হবে বলেও উল্লেখ করেন তিনি। শ্রী মোদী বলেন ,"এটি আমাদের দ্বিপাক্ষিক সম্পর্কের জন্য এক সন্ধিক্ষণ মুহূর্ত"। প্রধানমন্ত্রী জানান, "এই চুক্তির ভিত্তিতে,আমরা একসঙ্গে সরবরাহ শৃঙ্খলে স্থিতিস্থাপকতা বাড়াতে এবং ভারত - প্রশান্ত মহাসাগরীয় অঞ্চলের স্থিতিশীল অবদান রাখতে সক্ষম হব।"
ভারত ও অস্ট্রেলিয়ার মধ্যে সম্পর্কের মূল স্তম্ভ হিসাবে 'মানুষের সঙ্গে মানুষের' সম্পর্ককে অভিহিত করে প্রধানমন্ত্রী বলেন, "এই চুক্তি আমাদের মধ্যে ছাত্র, পেশাদার কর্মী এবং পর্যটকদের আদান-প্রদানকে সহজ করবে, যা এই সম্পর্কগুলিকে আরও মজবুত করে তুলবে।"
চুক্তি স্বাক্ষরের পর মি: ড্যান তেহানের সঙ্গে যৌথ সাংবাদিক বৈঠক করেন শ্রী গোয়েল।কেন্দ্রীয় মন্ত্রী বলেন 'অস্ট্রেলিয়া-ভারত ইসিটিএ' সত্যিই দুই দেশের একতা  এবং সহযোগিতা ক্ষেত্রে এক চেতনার প্রতীক।এই চুক্তি স্বাক্ষরকে ভারতের জন্য একটি ঐতিহাসিক দিন হিসেবে অভিহিত করেন তিনি। আগামীদিনি অস্ট্রেলিয়া সফরে যাবেন বলেও উল্লেখ করেন শ্রী গোয়েল।
CG/SS
(Visitor Counter : 113
বিজ্ঞানওপ্রযুক্তিমন্ত্রক
২০২০র আইআইএসএফ-এর বিষয়ে সচেতনতা গড়ে তুলতে সিএসআইআর-আইআইটিআর, সিএসআইও এবং আবহাওয়া দপ্তর বিশেষ অনুষ্ঠানের আয়োজন করেছে
নয়াদিল্লী, ২৯ নভেম্বর, ২০২০
ষষ্ঠ ভারত আন্তর্জাতিক বিজ্ঞান উৎসব  এবছর ভার্চুয়ালি অনুষ্ঠিত হবে। এই অনুষ্ঠানের জন্য বেশ কয়েকটি সচেতনতা মূলক কর্মসূচি উদযাপিত হয়েছে। সিএসআইআর-এর অধীনস্থ সংস্থা লক্ষ্ণৌর ইন্ডিয়ান ইন্সটিটিউট অফ টক্সিকোলজি রিসার্চ, এ ধরণের একটি অনুষ্ঠান আয়োজন করেছে। এই অনুষ্ঠানে বিজ্ঞান ও প্রযুক্তি গবেষণা দপ্তরের সচিব, বিজ্ঞান ও কারিগরি গবেষণা পরিষদের মহানির্দেশক ও আইআইএসএফ-এর স্টিয়ারিং কমিটির চেয়ারম্যান ডঃ শেখর সি মান্ডে এই অনুষ্ঠানে বক্তব্য রেখেছেন। তিনি বলেছেন, আত্মনির্ভর ভারতের জন্য বিজ্ঞান ও বিশ্বজুড়ে কল্যাণ সাধনে বিজ্ঞানের ভূমিকা নিয়ে এই সম্মেলেন আলোচনা হবে।
সিএসআইআর-এর অধীনস্থ আর একটি সংস্থা লক্ষ্ণৌর ন্যাশনাল বোটালিক্যাল রিসার্চ ইন্সটিটিউটে এ ধরণের আর একটি অনুষ্ঠানের আয়োজন করা হয়েছে। এছাড়াও চন্ডীগড়ে সিএসআইআর-এর অধীনস্থ সেন্ট্রাল সায়েন্টিফিক ইন্সট্রুমেন্স অর্গানাইজেশন  আইআইএসএফ-এর জন্য আরেকটি অনুষ্ঠানের আয়োজন করেছিল। ইন্ডিয়ান ইন্সটিটিউট অফ রাইস রিসার্চ আয়োজিত কৃষিকাজ ও পরিবেশের জন্য বিজ্ঞান শীর্ষক একটি আলোচনা চক্রের আয়োজন করা হয়। ভারতীয় আবহাওয়া দপ্তরও এই উপলক্ষ্যে ‘আত্মনির্ভর ভারত ও বিশ্বজুড়ে মানব কল্যাণে আবহাওয়া ও জলবায়ু পরিষেবা’ শীর্ষক একটি আলোচনা চক্রের আয়োজন করেছে।
আইআইএসএফ-এ আলোচনা চক্র, কর্মশালা, প্রদর্শনী ও বিতর্ক ছাড়াও বৈজ্ঞানিক ঘটনার ওপর তৈরি থিয়েটার, কবিতা ও সঙ্গীতানুষ্ঠানের আয়োজন করা হবে। ২২শে ডিসেম্বর থেকে এই উৎসব ২৫শে ডিসেম্বর পর্যন্ত হবে। বিশ্ববিখ্যাত গণিত বিশারদ শ্রীনিবাস রামানুজন এবং প্রাক্তন প্রধানমন্ত্রী শ্রী অটল বিহারী বাজপেয়ীর ২৫ ডিসেম্বর জন্মদিন। দেশের উন্নয়নে বিজ্ঞান ও প্রযুক্তি-ই সাহায্য করবে বলে তাঁরা বিশ্বাস করতেন।
আদিবাসীবিষয়কমন্ত্রক
বিশ্ব পরিবেশ দিবসে চারাগাছ রোপণ করলেন শ্রীমতী রেণুকা সিং
বিশ্ব পরিবেশ দিবস উপলক্ষে নতুন দিল্লির চাণক্যপুরীতে ছত্তিশগড় ভবন গেস্ট হাউসে চারাগাছ রোপণ করলেন আদিবাসী বিষয়ক মন্ত্রকের প্রতিমন্ত্রী শ্রীমতী রেণুকা সিং।
প্রতি বছর ৫ জুন বিশ্ব পরিবেশ দিবস উদযাপিত হয়। এর উদ্দেশ্য হ’ল – পরিবেশ সুরক্ষায় সাধারণ মানুষের মধ্যে সচেতনতা বৃদ্ধি করা। এ বছর রাষ্ট্রপুঞ্জ থিম হিসাবে বেছে নিয়েছে ‘বায়ু দূষণ’।
(Visitor Counter : 71
নারীওশিশুবিকাশমন্ত্রক
দেশের ৬৪০টি জেলাতেই ‘বেটি বাঁচাও, বেটি পড়াও’ প্রকল্প রূপায়ণ করা হচ্ছে
নয়াদিল্লি, ০৪ জানুয়ারি, ২০১৯
শিশু লিঙ্গ অনুপাতজনিত সমস্যার সমাধান ও কন্যা শিশুদের শিক্ষা গ্রহণ সম্ভব করাই ‘বেটি বাঁচাও, বেটি পড়াও’ প্রকল্পের মূল লক্ষ্য। সেইজন্য নির্বাচিত কয়েকটি জেলায় এই প্রকল্পের আওতায় একাধিক উদ্যোগের মাধ্যমে সংশোধনী ও সমাধানমূলক কর্মসূচি পালন করা হয়। এছাড়া, শিশু লিঙ্গ অনুপাতের লক্ষ্যণীয় বৈষম্যের বিষয়ে সচেতনতা সৃষ্টি করাও এই প্রকল্পের একটি অঙ্গ। মহিলা ও শিশু কল্যাণ মন্ত্রক ‘বেটি বাঁচাও, বেটি পড়াও’ প্রকল্পের প্রভাব সম্বন্ধে কোনও মূল্যায়ন করেনি। তবে, স্বাস্থ্য ও পরিবারকল্যাণ মন্ত্রক থেকে প্রাপ্ত ২০১৪-১৫ ও ২০১৫-১৬ অর্থবর্ষের ১৬১টি জেলার তথ্য থেকে দেখা গেছে যে ১০৪টি জেলায় জন্মকালীন লিঙ্গানুপাতের উন্নতি ঘটেছে। এছাড়া, ১১৯টি জেলায় প্রথম ট্রাইমেস্টারে নথিভুক্তিকরণের ক্ষেত্রেও উন্নতি ঘটেছে এবং ১৪৬টি জেলায় প্রাতিষ্ঠানিক প্রসবের সংখ্যা বৃদ্ধি লক্ষ্য করা গেছে।
‘বেটি বাঁচাও বেটি পড়াও’ ২০১৫-র প্রকল্প ২২শে জানুয়ারি, চালু করা হয় যাতে শিশু লিঙ্গানুপাতের বৈষম্য দূর হয় এবং মহিলাদের ক্ষমতায়ন সংক্রান্ত বিষয়গুলিতে উন্নতি আসে। মূল বিষয় হল, শিশুকন্যাদের প্রতি সমাজের মানসিকতায় পরিবর্তন নিয়ে আসা। মহিলা ও শিশুকল্যাণ, স্বাস্থ্য ও পরিবারকল্যাণ এবং মানবসম্পদ বিকাশ মন্ত্রক একত্রিতভাবে এই প্রয়াস। প্রকল্পের মূল লক্ষ্য দেশ জুড়ে এই সম্বন্ধে সচেতনতা সৃষ্টি ও প্রচার কর্মসূচি এবং একাধিক ক্ষেত্রের মাধ্যমে এই লক্ষ্যে কাজ করে যাওয়া। ২০১৮-১৯ থেকে দেশের মোট ৬৪০টি জেলা  এই কর্মসূচির আওতায় এসেছে। তার মধ্যে ৪০৫টি জেলায় একাধিক ক্ষেত্রের মাধ্যমে কাজ করা হয় এবং প্রচার কর্মসূচিও হাতে নেওয়া হয়েছে। ২৩৫টি জেলায় গণমাধ্যম ও প্রচারমূলক অভিযানের মাধ্যমে প্রকল্প রূপায়ণ করা হচ্ছে।
২০১৮-১৯ অর্থবর্ষে ‘বেটি বাঁচাও বেটি পড়াও’ কর্মসূচির জন্য মোট ২৮০ কোটি টাকা বরাদ্দ করা হয়েছে। ৩১শে ডিসেম্বর, ২০১৮-র প্রাপ্ত তথ্য অনুযায়ী, এর মধ্যে ৭০ কোটি ৬৩ লক্ষ টাকা রাজ্য/জেলাগুলিকে কর্মসূচি রূপায়ণের জন্য দেওয়া হয়েছে এবং ১৫৫ কোটি ৭১ লক্ষ টাকা গণমাধ্যম কর্মসূচি খাতে দেওয়া হয়েছে।
আজ লোকসভায় এক প্রশ্নের জবাবে এই তথ্য জানান মহিলা ও শিশুবিকাশ প্রতিমন্ত্রী ডঃ বীরেন্দ্র কুমার।
CG/SC/SB
(Visitor Counter : 689
আইনওবিচারমন্ত্রক
সপ্তাহব্যাপী আজাদি কা অমৃত মহোৎসবের অঙ্গ হিসাবে বিচারবিভাগ ৮ থেকে ১৪ই নভেম্বর ‘টেলি-ল অন হুইলস্’ অভিযানের সূচনা করেছে
আইন ও বিচার মন্ত্রী ১৩ই নভেম্বর টেলি-ল মোবাইল অ্যাপ চালু করবেন
নয়াদিল্লি, ০৮ নভেম্বর, ২০২১
দেশব্যাপী আজাদি কা অমৃত মহোৎসব উদযাপনে যোগ দিয়ে কেন্দ্রীয় বিচার বিভাগীয় দপ্তর আজ থেকে আগামী ১৪ তারিখ পর্যন্ত সপ্তাহব্যাপী ‘টেলি-ল অন হুইলস্’ অভিযানের সূচনা করেছে। এই অভিযানের অঙ্গ হিসাবে প্রাক্-মোকোদ্দমা পরামর্শের মাধ্যমে সাধারণ মানুষকে তাঁদের অধিকার সম্বন্ধে এবং বিভিন্ন সমস্যার সময়সীমার মধ্যে নিরসনে সচেতন করে তোলা হবে।
সপ্তাহব্যাপী এই অভিযানের আরও একটি উদ্দেশ্য হ’ল ডিজিটাল পদ্ধতিতে সমাজে বঞ্চিত ও পিছিয়ে পড়া শ্রেণীর মানুষের কাছে আইনি অধিকার পৌঁছে দেওয়া ও সচেতন করে তোলা। উল্লেখ করা যেতে পারে, প্রধানমন্ত্রী শ্রী নরেন্দ্র মোদী দেশের গৌরবময় ইতিহাস, সংস্কৃতি ও কৃতিত্ব উদযাপনের লক্ষ্যে আজাদি কা অমৃত মহোৎসবের সূচনা করেছিলেন।
দপ্তরের সপ্তাহব্যাপী ‘টেলি-ল অন হুইলস্’ অভিযানের মাধ্যমে ভিডিও কনফারেন্সের ভিত্তিতে আইনি পরামর্শ গ্রহণে সাধারণ মানুষকে উৎসাহিত করা হবে। নিকটবর্তী যে কোনও অভিন্ন পরিষেবা কেন্দ্র থেকে সাধারণ মানুষ এই সুবিধা গ্রহণ করতে পারবেন। এজন্য অভিন্ন পরামর্শ কেন্দ্রগুলিকে ‘কানুনি সালহ সহায়ক কেন্দ্র’ হিসাবে গড়ে তোলা হয়েছে। অভিন্ন পরিষেবা কেন্দ্রের ই-প্রশাসন বিভাগের সহায়তায় ‘টেলি-ল অন হুইলস’ অভিযানের আয়োজন করা হচ্ছে। দেশে ৪ লক্ষেরও বেশি অভিন্ন পরিষেবা কেন্দ্র ও ডিজিটাল নেটওয়ার্ক রয়েছে। এছাড়াও, অভিযানে ভ্রাম্যমাণ যানের সাহায্যে আইনি অধিকার সম্পর্কে তথ্য প্রচার করা হবে। এই যানগুলি বিভিন্ন এলাকায় দৈনিক ৩০-৪০ কিলোমিটার পরিক্রমা করবে। একই সঙ্গে, তথ্য সম্বলিত লিফলেট, স্বল্প দৈর্ঘ্যের চলচ্চিত্র ও রেডিও জিঙ্গল প্রচার করবে। গ্রামের মানুষকে সচেতন করে তুলতে হিন্দি ও ইংরাজিতে এসএমএস পাঠানো হবে, যাতে তাঁরা যে কোনও আইনি বিষয়ে বিশেষজ্ঞদের কাছ থেকে পরামর্শ নিতে পারেন।
কেন্দ্রীয় আইন ও বিচার প্রতিমন্ত্রী এই অভিযানের অঙ্গ হিসাবে আগামী ১৩ নভেম্বর সিটিজেনস্ টেলি-ল মোবাইল অ্যাপের সূচনা করবেন। এই অ্যাপের মাধ্যমে সাধারণ মানুষ বিশিষ্ট আইনজীবীদের কাছ থেকে বিভিন্ন বিষয়ে পরামর্শ পাবেন। গুগল প্লে স্টোর থেকে এই অ্যাপ ডাউনলোড করা যাবে।
CG/BD/SB
(Visitor Counter : 117
স্বাস্থ্যওপরিবারকল্যাণমন্ত্রক
অক্টোবরে ভারতে পালস্ পোলিও টিকাকরণে ২৫ বছর পূর্তি
নয়াদিল্লি, ২৩ অক্টোবর, ২০১৯
অক্টোবর মাসে ভারতে পালস্ পোলিও টিকাকরণের ২৫ বছর পূর্ণ হ’ল। এই উপলক্ষে প্রতিটি শিশুর টিকাকরণের মাধ্যমে রোগ-প্রতিরোধ ক্ষমতা গড়ে তোলার অঙ্গীকার ব্যক্ত করেন কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন।
পালস্ পোলিও টিকাকরণের রজত জয়ন্তী উপলক্ষে আগামী ৩১শে অক্টোবর জনপথে ডঃ আম্বেদকর আন্তর্জাতিক কেন্দ্রে একটি অনুষ্ঠানের আয়োজন করা হবে। এই অনুষ্ঠানে ৮০০-৯০০ জন প্রতিনিধি উপস্থিত থাকবেন। ডঃ হর্ষ বর্ধন বলেন, দীর্ঘ পথ চলার পর ২০১৪ সালে ভারত পোলিও মুক্ত দেশের তক্মা পেয়েছে। এই ধারণাটি শুরু হয়েছিল প্রতিটি মানুষের কাছে ব্যালট পেপার যদি পৌঁছতে পারে, তা হলে প্রতিটি শিশুর জন্য দু’ফোঁটা জীবনদায়ী টিকাকরণও সম্ভব! ১৯৯৪ সালের মহাত্মা গান্ধীর জন্মদিনে দিল্লিতে ৪ হাজার পোলিও কেন্দ্রের মাধ্যমে ১২ লক্ষ শিশুকে পালস্ পোলিও টিকাকরণ করা হয়। এর এক বছর পর সারা দেশ জুড়ে এই কর্মসূচি রূপায়ণের পরিকল্পনা করা হয়। ডঃ হর্ষ বর্ধন এই প্রকল্পের সাফল্যের জন্য সংশ্লিষ্ট সকলকে ধন্যবাদ জানিয়েছেন। তিনি বলেন, সরকারের বলিষ্ঠ নেতৃত্ব, স্বাস্থ্য পরিষেবায় নিয়োজিত কর্মীদের কঠোর পরিশ্রম, স্বাস্থ্য দপ্তরের আধিকারিক, রাজ্য সরকার, সম্প্রদায় এবং ধর্মীয় নেতা, সুশীল সমাজ, আইএমএ, আইএপি-র মতো পেশাদারী সংগঠন এবং বিশ্ব স্বাস্থ্য সংস্থা, রোটারি, ইউনিসেফ এবং সর্বোপরি প্রতিটি দেশবাসীর উদ্যোগের ফলে এই প্রকল্প সফল রূপায়ণ সম্ভব হয়েছে। পালস্ পোলিও টিকাকরণের অভিজ্ঞতা থেকে মিশন ইন্দ্রধনুষ এবং ইন্টেসিফায়েড মিশন ইন্দ্রধনুষের মতো টিকাকরণ কর্মসূচিগুলি রূপায়ণের পরিকল্পনা গ্রহণ করা হয়েছে।
২
ডঃ হর্ষ বর্ধন বলেন, আমাদের প্রধানমন্ত্রী শ্রী নরেন্দ্র মোদী মিশন ইন্দ্রধনুষকে একটি ফ্ল্যাগশিপ কর্মসূচি হিসাবে স্বীকৃতি দিয়েছেন। দেশের কোটি কোটি শিশুকে এই প্রকল্পের মাধ্যমে টিকাকরণের জন্য বহুস্তরীয় মন্ত্রক কর্মসূচি, যেমন – গ্রাম স্বরাজ অভিযান ও বর্ধিত গ্রাম স্বরাজ অভিযানকে কাজে লাগানো হয়েছে। মিশন ইন্দ্রধনুষের মাধ্যমে ভারতে ৩ কোটি ৩৯ লক্ষ শিশু এবং ৮৭ লক্ষ ২০ হাজার গর্ভবতী মহিলাকে টিকাকরণ করা সম্ভব হয়েছে। এই কর্মসূচি রূপায়ণে নারী ও শিশু বিকাশ মন্ত্রক, মানবসম্পদ উন্নয়ন মন্ত্রক, যুব ও ক্রীড়া মন্ত্রকের মতো ১২টি মন্ত্রকের সাহায্য নেওয়া হয়েছে। আগামী ৩১শে অক্টোবর পালস্ পোলিও টিকাকরণের রজত জয়ন্তী উপলক্ষে আয়োজিত অনুষ্ঠানে একটি চলচ্চিত্র প্রদর্শনীর আয়োজন করা হয়েছে। এছাড়া, ২০১৭-১৮ বর্ষে ৯০ শতাংশ টিকাকরণের লক্ষ্যে পৌঁছনো গেছে, এরকম ১৬টি জেলাকে পুরস্কৃত করা হবে।
১৯৮৮ সালে সারা পৃথিবী থেকে পোলিও দূরীকরণের উদ্দেশ্যে ওয়ার্ল্ড হেলথ অ্যাসেম্বলি একটি সিদ্ধান্ত অনুমোদন করেছিল। এই সিদ্ধান্ত বাস্তবায়নের লক্ষ্যে ডঃ হর্ষ বর্ধনের নেতৃত্বে দিল্লি সরকার ১৯৯৪ সালে ‘জীবনের জন্য দু’ফোঁটা’ – এই শিরোনামে পালস্ পোলিও টিকাকরণ কর্মসূচি হাতে নিয়েছিল। ২০১৪ সালে বিশ্ব স্বাস্থ্য সংস্থা ভারতকে পোলিও মুক্ত দেশ হিসাবে ঘোষণা করার পাশাপাশি, জনস্বাস্থ্যের ক্ষেত্রে এটিকে বিরাট এক সাফল্য বলে চিহ্নিত করে। সেই সময় শুধু ভারত-ই নয়, সমগ্র দক্ষিণ-পূর্ব এশীয় অঞ্চলকে পোলিও মুক্ত এলাকা হিসাবে ঘোষণা করা হয়।
স্বাস্থ্য ও পরিবার কল্যাণ মন্ত্রকের সচিব শ্রীমতী প্রীতি সুদান বলেন, প্রতিটি শিশু যেন টিকাকরণের মাধ্যমে রোগ প্রতিরোধের ক্ষমতা অর্জন করতে পারে, সেই লক্ষ্যে তাঁরা শিশুদের বাবা-মা’কে টিকাকরণ কর্মসূচিতে যুক্ত করার কৌশল গ্রহণ করেছেন।
CG/CB/SB
(Visitor Counter : 239
স্বাস্থ্যওপরিবারকল্যাণমন্ত্রক
ভিডিও কনফারেন্সের মাধ্যমে নির্জোট সদস্য দেশগুলির স্বাস্থ্য মন্ত্রীদের ৩২ তম অধিবেশনে যোগ দিলেন স্বাস্থ্য মন্ত্রী ডঃ হর্ষবর্ধন
নয়াদিল্লি, ১৪ মে, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষবর্ধন আজ ভিডিও কনফারেন্সের মাধ্যমে নির্জোট সদস্য দেশগুলির স্বাস্থ্য মন্ত্রীদের ৩২ তম অধিবেশনে যোগ দিয়েছেন। বইথকের বিষয়বস্তু ছিল কোভিড-১৯ এর পরপ্রেক্ষিতে নির্জোট সদস্য দেশগুলির মধ্যে সমন্বয় সাধন।
ডঃ হর্ষবর্ধন বলেন প্রধানমন্ত্রী নরেন্দ্র মোদীর নেতৃত্বে দেশ অত্যন্ত কার্যকর ভাবে কোভিড-১৯ এর মোকাবিলা করেছে। ভারত সময়ের সাথে তাল মিলিয়ে প্রয়োজনীয় পদক্ষেপগুলি গ্রহণ করেছে। প্রবেশ পথে নজরদারি চালানো, বিদেশে বসবাসকারি ভারতীয়দের দেশে ফিরিয়ে আনা, স্বাস্থ্য পরিকাঠামো মজবুত করা, গোষ্ঠী সংক্রমণ রুখতে নজরদারি চালানো, সাধারণ মানুষকে এর বিপদ সম্পর্কে অবহিত করা ছিল ব্যবস্থাপনার অঙ্গ।
তিনি আরও জানান সংক্রমণ রোধে বিশ্বের সবচেয়ে বড় লকডাউনের মাধ্যমে এই রোগের বিস্তার আটকিয়ে জনজীবন রক্ষা করার চেষ্টা করা হয়েছে। সেই সাথে জনগণের জীবন ধারণের সমস্যা যাতে না হয় সেদিকেও লক্ষ্য রাখা হয়েছিল। এই কারণে সব নিত্য প্রয়োজনীয় পরিষেবা কে লকডাউনের আওতার বাইরে রাখা হয়েছিল।
তিনি বলেন অর্থনীতিকে চাঙ্গা করতে এবং দেশের দরিদ্র মানুষদের কল্যাণে আমদের প্রধানমন্ত্রী ২৬৫ বিলিয়ন মার্কিন ডলারের আর্থিক প্যাকেজ ঘোষণা করেছেন। যে সমস্ত জায়গায় সংক্রমণ নিয়ন্ত্রণ করা গেছে সেই সমস্ত জায়গায় আমরা ধীরে ধীরে বিধি নিষেধ আলগা করছি।
ভারত হোল প্রথম দেশ যে কোভিড-১৯ এর মোকাবিলায় একটি সুসংহত আন্তর্জাতিক ব্যবস্থা গ্রহনের উপর জর দিয়েছিল। এই লক্ষে মার্চের মাঝামাঝি সময়ে সার্ক গোষ্ঠীভুক্ত দেশগুলির নেতাদের নিয়ে একটি বৈঠকও আয়জিত হয়। এই সঙ্কটকালে বন্ধুত্বের বার্তা দিতে ভারত প্রায় ১০০ টি দেশকে হাইড্রক্সি ক্লোরোকুইন পাঠিয়েছে বলেও তিনি জানান।
তিনি জানান ভারতীয় বিজ্ঞানীরা সরকারের সক্রিয় সহযোগিতায় ভ্যাক্সিন, ওষুধ, স্বল্প খরচের পরীক্ষার কিট এবং অন্যান্য জীবনদায়ী সামগ্রী তৈরির চেষ্টা চালিয়া যাচ্ছে।
CG/SDG
(Visitor Counter : 185
গ্রামোন্নয়নমন্ত্রক
এমজিএনআরইজিএ-এর আওতায় কর্মসংস্থান বৃদ্ধি
নয়াদিল্লি, ১৫ সেপ্টেম্বর, ২০২০
২০২০-২১ অর্থবর্ষের ১২ সেপ্টেম্বর পর্যন্ত মহাত্মা গান্ধী জাতীয় গ্রামীণ কর্মসংস্থান সুনিশ্চিতকরণ আইন -এর আওতায় কর্মসংস্থানের চাহিদা বৃদ্ধি পেয়েছে। গত এপ্রিল মাসে ১ কোটি ৯০ লক্ষ ১১ হাজার ৯৪০ জন এই কর্মসূচির আওতায় কাজ পেয়েছিলেন। গত ১২ সেপ্টেম্বর পর্যন্ত এই কাজের চাহিদা বেড়ে হয়েছে ১ কোটি ৭৭ লক্ষ ১৫ হাজার ৩৯১। পরিসংখ্যান অনুযায়ী, গত এপ্রিল থেকে সেপ্টেম্বর পর্যন্ত কাজের চাহিদা বেড়েছে ৩৮.৭৯ শতাংশ।
কর্মসূচির আওতায় গত ১২ সেপ্টেম্বর পর্যন্ত প্রায় ৮ কোটি ২৯ লক্ষ ব্যক্তি কর্মসংস্থানের সুবিধা পেয়ে লাভবান হয়েছেন। চলতি ২০২০-২১ অর্থবর্ষে এমজিএনআরইজিএ-এর আওতায় ৬১,৫০০ কোটি টাকা বাজেট বরাদ্দ করা হয়। এর মধ্যে ৬০,৫৯৯ কোটি টাকা ইতিমধ্যেই মঞ্জুর করা হয়েছে।
কেন্দ্রীয় সরকার আত্মনির্ভর ভারত প্যাকেজের আওতায় এমজিএনআরইজিএস-এর জন্য অতিরিক্ত ৪০ হাজার কোটি টাকার তহবিল মঞ্জুর করে। এই অর্থে কর্মসংস্থানের সুবিধা আরও বাড়ানোর জন্য নিয়মিত ভিত্তিতে বিভিন্ন কর্মসূচির রূপায়ণ প্রক্রিয়া আরও জোরদার করা হয়েছে। একইসঙ্গে, স্বচ্ছ ভারত মিশন  কর্মসূচির সঙ্গে সামঞ্জস্য বজায় রেখে কমিউনিটি স্যানিটারি কমপ্লেক্স নির্মাণের জন্য অদক্ষ শ্রমিকদের কাজে নিয়োজিত করার জন্য অতিরিক্ত ২৩০ দিন শ্রমদিবস তৈরি করার সিদ্ধান্ত হয়েছে।
লোকসভায় আজ এক লিখিত জবাবে এই তথ্য দেন গ্রামোন্নয়ন ও পঞ্চায়েতি রাজ মন্ত্রী শ্রী নরেন্দ্র সিং তোমর।
(CG/BD/DM
কৃষিমন্ত্রক
ন্যূনতম সহায়ক মূল্যের বৃদ্ধি
নয়াদিল্লি, ১২ ডিসেম্বর, ২০১৮
সরকার কৃষি মূল্য কমিশনের সুপারিশ অনুসারে আখ চাষিদের জন্য এবং ২২টি শস্যের ন্যূনতম সহায়ক মূল্য বাড়িয়েছে। বিভিন্ন রাজ্য সরকারগুলির সুপারিশ ও কেন্দ্রীয় বিভাগের পর্যবেক্ষণের ওপর ভিত্তি করেই এই সিদ্ধান্ত নেওয়া হয়। ২০১৮-১৯ সালের কেন্দ্রীয় বাজেটে সব শস্যগুলির দামের প্রায় দেড় শতাংশ ন্যূনতম সহায়ক মূল্য বাড়ানোর প্রস্তাব রাখা হয়। সরকারের এই সিদ্ধান্ত ছিল ঐতিহাসিক এবং কৃষকদের উৎপাদনের হার প্রায় ৫০ শতাংশ বাড়ানোর যে প্রতিশ্রুতি সরকার দিয়েছিল, তা পূরণ করার লক্ষ্যেই এই সিদ্ধান্ত।
সরকার কৃষকদের উন্নয়নে দায়বদ্ধ এবং উৎপাদন হার বাড়ানোর জন্য নানা উল্লেখযোগ্য পদক্ষেপ নিয়েছে। ন্যূনতম সহায়ক মূল্য বৃদ্ধির এই নীতি গত চার বছরে সরকার গৃহীত কৃষকদের পরিস্থিতি পুনর্গঠনের ক্ষেত্রে এক যুগান্তকারী পদক্ষেপ। সরকার, ২০২২ সালের মধ্যে কৃষকদের আয় দ্বিগুণ করার সিদ্ধান্ত নিয়েছে।
‘প্রধানমন্ত্রী অন্নদাতা আয় সংরক্ষণ অভিযান’–এর মাধ্যমে সরকার কৃষক স্বার্থে একগুচ্ছ প্রকল্পকে এক ছাতার তলায় নিয়ে এসেছে। বর্তমানে কৃষকদের উৎপাদিত সামগ্রীর মূল্য সরাসরি তাঁদের অ্যাকাউন্ট প্রদেয় চেকের মাধ্যমে দেওয়া হচ্ছে এবং খোলা বাজারে কৃষকরা সরাসরি তাঁদের উৎপাদিত সামগ্রী বিক্রি করতে পারছেন।
কৃষি প্রতিমন্ত্রী শ্রী গজেন্দ্র সিং শেখাওয়াত আজ সংসদে এই তথ্য জানান।
SSS/PM/DM
(Visitor Counter : 91
অর্থ কমিশন
স্বাস্থ্য ক্ষেত্র সম্পর্কে বিশ্বব্যাঙ্ক এবং উচ্চস্তরীয় গোষ্ঠীর সঙ্গে পঞ্চদশ অর্থ কমিশনের বৈঠক
নয়াদিল্লী, ৭ জুলাই, ২০২০
ভারতের স্বাস্থ্য ক্ষেত্রে বর্তমান পরিস্থিতি আরও ভালোভাবে উপলব্ধি করা এবং স্বাস্থ্য ক্ষেত্রে ব্যয়ের বিষয়গুলিতে কেন্দ্রীয় সরকারের অগ্রাধিকারের বিষয়টিকে বিবেচনায় রেখে পঞ্চদশ অর্থ কমিশনের সঙ্গে স্বাস্থ্য ক্ষেত্র সম্পর্কে বিশ্ব ব্যাঙ্ক, নীতি আয়োগ এবং কমিশনের উচ্চস্তরীয় গোষ্ঠীর প্রতিনিধিদের সঙ্গে বৈঠক হয়েছে।
বৈঠকে ভারতে নিযুক্ত বিশ্ব ব্যাঙ্কের নির্দেশক ডঃ জুনেদ আহমেদ বলেন, ভারতের স্বাস্থ্য ক্ষেত্রের সঙ্গে বিশ্ব ব্যাঙ্কের সম্পর্ক দীর্ঘদিনের। সম্প্রতি, মহামারীর প্রেক্ষিতে বিশ্ব ব্যাঙ্কের পক্ষ থেকে ভারতকে এক বিলিয়ন ডলার ঋণ সহায়তা দেওয়া হয়েছে। এছাড়াও, বিশ্ব ব্যাঙ্ক জেলা হাসপাতালগুলির মাধ্যমে চিকিসা পরিষেবা প্রদান ব্যবস্থাকে আরও সুদৃঢ় করতে রাজ্য সরকারগুলিকে সাহায্য করেছে। সম্প্রতি এইচআইভি প্রতিরোধের ক্ষেত্রে ভারত সরকারের সঙ্গে বিশ্ব ব্যাঙ্কের দীর্ঘ ২০ বছরের সম্পর্ক পূরণ হয়েছে।
নীতি আয়োগের সদস্য ডঃ ভি কে পল বলেন, স্বাস্থ্য পরিষেবা প্রদানের ক্ষেত্রে স্থানীয় স্বশাসিত কর্তৃপক্ষগুলির গুরুত্বপূর্ণ ভূমিকা রয়েছে। তিনি জানান, স্বাস্থ্য ক্ষেত্রে খরচের ৬৫ শতাংশই রাজ্য সরকারগুলি এবং বাকি ৩৫ শতাংশ কেন্দ্রীয় সরকার মিটিয়ে থাকে।
কমিশনের চেয়ারম্যান শ্রী এন কে সিং স্বাস্থ্য মন্ত্রকের ব্যয় বরাদ্দ বাড়ানোর ব্যাপারে কেন্দ্রীয় অর্থমন্ত্রীর বাজেট ঘোষিত বিশেষ প্যাকেজের কথা উল্লেখ করেন। উল্লেখ করা যেতে পারে ভারতে কোভিড-১৯ আপৎকালীন তহবিল সহায়তা এবং স্বাস্থ্য ব্যবস্থার প্রস্তুতির ব্যাপারে গত ২২ এপ্রিল কেন্দ্রীয় মন্ত্রিসভার বৈঠকে ১৫ হাজার কোটি টাকার বিশেষ প্যাকেজ গঠনে অনুমতি দেওয়া হয়।
(CG/BD/NS
স্বরাষ্ট্র মন্ত্রক
কোভিড-১৯ সংক্রমণ মোকাবিলায় কর্তব্যে গাফিলতির দায়ে দিল্লি সরকারের চার আধিকারিকের বিরুদ্ধে শাস্তিমূলক ব্যবস্থা গ্রহণ
নয়াদিল্লি, ২৯ মার্চ, ২০২০
উপযুক্ত কর্তৃপক্ষের নজরে এসেছে যে, জাতীয় রাজধানী অঞ্চল দিল্লি সরকারের চার আধিকারিক, যাঁদের কোভিড-১৯ সংক্রমণ রোধের দায়িত্ব দেওয়া হয়েছিল, তাঁরা কর্তব্য পালনে ব্যর্থ হয়েছেন। তাঁদের এই ব্যর্থতার জন্য শাস্তিমূলক ব্যবস্থা গ্রহণ করা হচ্ছে। উল্লেখ করা যেতে পারে, বিপর্যয় ব্যবস্থাপনা আইন, ২০০৫ – এর আওতায় গঠিত জাতীয় কার্যনির্বাহী কমিটির চেয়ারপার্সনের পক্ষ থেকে করোনা ভাইরাস সংক্রমণ ও প্রতিরোধে যে সমস্ত নীতি-নির্দেশিকা জারি করা হয়েছিল, তা পালনে ঐ চার জন আধিকারিক ব্যর্থ হয়েছেন বলে জানা গেছে।
কোভিড-১৯ মোকাবিলায় লকডাউন চলাকালীন সময়ে ঐ আধিকারিকরা জনস্বার্থ ও সুরক্ষার বিষয়টি নিশ্চিত করতে ব্যর্থ হয়েছেন। কর্তব্য পালনে গুরুতর এই গাফিলতির দায়ে উপযুক্ত কর্তৃপক্ষ নিম্নলিখিত চার জন আধিকারিকের বিরুদ্ধে শাস্তিমূলক পদক্ষেপ নিয়েছে। এই আধিকারিকরা হলেন –
১) জাতীয় রাজধানী অঞ্চল দিল্লি সরকারের পরিবহণ দপ্তরের অতিরিক্ত মুখ্যসচিব – অবিলম্বে সাসপেন্ডের নির্দেশ।
২) জাতীয় রাজধানী অঞ্চল দিল্লি সরকারের স্বরাষ্ট্র ও ল্যান্ড বিল্ডিং ডিপার্টমেন্টের অতিরিক্ত মুখ্যসচিব – কারণ দর্শানোর নোটিশ।
৩) জাতীয় রাজধানী অঞ্চল দিল্লি সরকারের অর্থ বিষয়ক মুখ্যসচিব এবং ডিভিশনাল কমিশনার – অবিলম্বে সাসপেন্ড করার নির্দেশ।
৪) এসডিএম সীলামপুর – কারণ দর্শানোর নোটিশ।
(CG/BD/SB